William Clark
Store norske leksikon,Geografi,Oppdagelsesreiser
William Clark var en amerikansk offiser og oppdagelsesreisende. Sammen med Meriwether Lewis ledet han fra 1803 til 1806 en epokegjørende ekspedisjon fra Missouri over Rocky Mountains til Columbias munning på stillehavskysten. Dette var den første transkontinentale ferden over USAs territorium, og er senere blitt kalt Lewis-Clark-ekspedisjonen.
Et rikt dokumentert materiale på grunnlag av geografiske, naturhistoriske og etnografiske observasjoner ble offentliggjort i 1814.Samme år ledet Clark en militær ekspedisjon mot britiske styrker og deres forbundsfeller fra urfolkene ved Mississippis øvre løp. Han var guvernør for Missouri-territoriet fra 1813 til 1821, deretter var han til sin død regjeringens sjef for spørsmål angående urbefolkningen.Han var bror av Georg Rogers Clark. Les mer i Store norske leksikon Lewis-Clark-ekspedisjonen oppdagelsesreiser